
# MINISTRIA E ARSIMIT DHE E SHKENCËS BYROJA E ZHVILLIMIT TË ARSIMIT

****

**Programi mësimor**

ARTI FIGURATIV

**për vitin I**

**Gjimnaz**

## Shkup, 2025

**TË DHËNA THEMELORE PËR PROGRAMIN MËSIMOR**

|  |  |
| --- | --- |
| **Lënda mësimore** | **Art figurativ** |
| **Lloji/kategoria e lëndës mësimore** | E detyrueshme |
| **Viti mësimor** | I (i parë) |
| **Temat/fushat e programit mësimor** | * Hyrje në artin figurativ dhe Historia e artit * Elementet figurative * Parimet figurative |
| **Numri i orëve mësimore** | 2 orë në javë / 72 orë në vit |
| **Pajisjet dhe mjetet** | * Kompjuter, tablet, projektor, aparat fotografik digjital, telefon celular (aplikacione), tabelë interaktive, printer etj. * Internet dhe softuerë arsimorë. * Letër, laps (B dhe HB), qymyr, ngjyra druri, tush dhe pendë, pastel i thatë, flomasterë, furça, spatula për pikturë, bojë tempera, bojë akrilike dhe bojë uji, guaşh, markues, ngjitës, gërshërë, karton, rrotull. * Argjilë, karton, plastikë, ambalazhe, tel, pëlhura, fije leshi, litarë, ngjitës për dru, spatula, kapëse letre. * Riprodhime të veprave artistike, krijime të nxënësve, fotografi, revista, libra, produkte të dizajnit   etj.) |
| **Normativi për kuadrin mësimor** | Mësimin e lëndës Art Figurativ në vitin I të arsimit të gjimnazit mund ta realizojë personi i cili ka përfunduar:   * Fakultetin e arteve figurative – dega pedagogjike, niveli VII/1 (sipas KMK) dhe 240 SETK; * Fakultetin e arteve figurative – me grupe shtesë të lëndëve pedagogjike të përfunduara për kualifikim të mëtejshëm në institucione të akredituara të arsimit të lartë, niveli VII/1 (sipas KMK) dhe 240 SETK. |

**REZULTATET E TË NXËNIT**

|  |  |
| --- | --- |
| Tema: ***HYRJE NË ARTIN FIGURATIV DHE HISTORIA E ARTIT***  Gjithsej: 30 orë | |
| **Rezultatet e të nxënit:**  Nxënësi/Nxënësja do të jetë i/e aftë të:   1. Shpjegojë rolin e artit në shoqëri gjatë epokave dhe i klasifikon veprat artistike në fushat e arteve pamore; 2. Përshkruajë, krahason dhe analizon vepra pamore, teknika pamore dhe drejtime në art; 3. Krahasojë lokalitete, artefakte dhe vepra në RMV dhe i përshkruan teknikat me të cilat janë realizuar; 4. Krijojë një vepër të frymëzuar nga vepra të epokave të ndryshme; 5. Zhvillojë respekt ndaj trashëgimisë kulturore dhe artistike, me theks në vlerësimin e veprave artistike dhe lokaliteteve në RMV si pjesë e historisë kulturore globale.   Nxënësi/Nxënësja do të:  1. zhvillojë respekt ndaj trashëgimisë kulturore dhe artistike. | |
| **Përmbajtjet (dhe nocionet):** | **Standardet e vlerësimit:** |
| * Çfarë është arti dhe cili është roli i tij? (vepër artistike, art dhe kulturë vizuele...) | * Shpjegon rolin shoqëror të artit nëpër periudha të ndryshme historike. * Klasifikon veprat e artit pamor sipas fushave të artit figurativ. |
| * Historia globale e artit nga parahistoria deri te arti i mesjetës   (arti parahistorik, arti egjiptian, arti mesopotamian, arti Egjeut, arti grek, arti etrusk, arti romak, arti i krishterë i hershëm, arti bizantin, romanikja, gotikja, arti islam, piktura në shpella, petroglife, idhuj neolitikë, pikturim, artefakt, piramidë, tempull, shtyllë, zigurati, pikturë murale dhe mbi vazo, teatër antik, hark, kupolë, amfiteatër, akuedukt, pallat, atrium, mozaik, katakombe, freskë, ikonë, reliev, harqe, kullë, rozeta, vitrazh, arabeskë..) | * Thekson veçoritë e arkitekturës, skulpturës dhe pikturës egjiptiane. * Paraqet veçoritë dhe shembujt më të njohur të arkitekturës, skulpturës dhe pikturës greke antike. * Tregon veçoritë dhe shembujt më përfaqësues të arkitekturës, skulpturës dhe pikturës romake. * Rendit veçoritë e ndërtesave mesjetare në artin bizantin, romanik dhe gotik, dhe i krahason ato mes vete. * Përshkruan karakteristikat specifike të një periudhe të caktuar artistike. * Përshkruan veçoritë e veprave të artit pamor dhe teknikave të përdorura për realizimin e tyre. |

|  |  |
| --- | --- |
|  | * Krahason karakteristikat e artit parahistorik, antik dhe mesjetar. * Krijon dhe paraqet një vepër pamore të frymëzuar nga piktura e shpellave. * Krijon postera për veçoritë e elementeve arkitektonike (shtylla) nga antikiteti. * Krijon ilustrim të frymëzuar nga një skenë mitologjike nga një vepër letrare antike. |
| * Arti parahistorik, antik dhe mesjetar në territorin e Republikës së Maqedonisë së Veriut   (figurinë, idhull, vend gërmimi, artefakt, lokalitet, mozaik, freskë, ikonë, arabeskë...) | * Tregon vendgjetjet më të rëndësishme nga parahistoria në Republikën e Maqedonisë së Veriut. * Rendit monumentet më të rëndësishme mesjetare në Republikën e Maqedonisë së Veriut. * Përshkruan figurat/idhujt neolitikë dhe funksionin e tyre. * Paraqet vijë kohore të artit dhe arkitekturës. * Analizon pamjen e një vepre të artit antik në R. Maqedonisë së Veriut. * Krijon një vepër pamore me motiv nga një lokalitet ose artefakt i rëndësishëm. * Realizon një model mozaiku sipas motiveve paleokristiane të mozaikëve në R. Maqedonisë së Veriut. |
| * Historia globale e artit nga Rilindja deri te realizmi (Rilindja e hershme, Rilindja e lartë – perspektiva lineare, manierizmi, baroku, rokokoja, neoklasicizmi, romantizmi,   realizmi) | * Identifikon dhe rendit ndryshimet vizuale në art dhe arkitekturë nga rilindja deri te realizmi. * Paraqet veçoritë dhe shembujt më të rëndësishëm të arkitekturës, skulpturës dhe pikturës së rilindjes. * Tregon veçoritë dhe shembujt më përfaqësues të arkitekturës, skulpturës dhe pikturës baroke. * Tregon veçoritë dhe shembujt më përfaqësues të artit gjatë periudhave të neoklasicizmit, romantizmit dhe realizmit. * Krahason dhe krijon vepra me karakteristika të elementeve arkitektonike nga periudha të ndryshme. * Krijon vinjetë për një tekst të përshtatshëm sipas shembujve të rilindjes. |
| * Arti në periudhën pasbizantine në territorin e Republikës së Maqedonisë së Veriut.   (krijimtaria popullore, mozaik, freskë, ikonë, gdhendje në dru, arabeskë). | * Dallon ikonën, freskën, gdhendjen në dru dhe arabeskën sipas shembujve. * Përdor kaligrafinë si teknikë për të shkruar një tekst ose fjalë të shkurtër. * Përdor materiale jo standarde në një vepër/maketë tredimensionale. * Krijon skicë për kopertinën e një monografie. |

|  |  |
| --- | --- |
|  | * Krijon ilustrim të frymëzuar nga një mit, legjendë ose tregim nga krijimtaria popullore në R. Maqedonisë së Veriut. |
| **Shembuj për aktivitete:**  **Aktivitet hulumtues individual:** Nxënësit individualisht kërkojnë në internet dhe përgjigjen në pyetje për dallimet midis artit parahistorik dhe atij antik në nivel global.  Nxënësit hulumtojnë, përshkruajnë dhe krahasojnë karakteristikat e ndërtesave të rëndësishme të artit mesjetar (krahasojnë ndërtesa të artit bizantin me ato të romanikut dhe gotikut).  Nxënësit individualisht kërkojnë në internet dhe përgatisin një ese për dallimet në artin vizual dhe arkitekturën nga periudha e Rilindjes deri në Realizëm në nivel botëror.  Nxënësit shqyrtojnë shembuj të objekteve kulturore-historike të rëndësishme mesjetare (objekte fetare – si kishë apo xhami), i krahasojnë dhe i njohin dallimet midis ikonës, afreskut, gdhendjes në dru dhe arabeskës.  **Aktivitete kërkimore në grup:** Nxënësit krijojnë një kornizë kohore nga parahistoria deri në mesjetë. Në të nxënësit rendisin lokalitetet e rëndësishme dhe arritjet e mëdha artistike në territorin e RMV-së. Mund të përfshijnë fotografi të veprave dhe objekteve të rëndësishme përgjatë vijës kohore.  Nxënësit gjejnë, krahasojnë dhe analizojnë të dhëna për lokalitete, artefakte dhe vepra në R. Maqedonisë së Veriut, i përshkruajnë veprat dhe teknikat në të cilat janë realizuar. Përdorin burime të ndryshme informacioni nga interneti, enciklopedi, vizita në lokalitete, vizita në muze, monografi etj.;  **Krijimtari individuale:** Nxënësit krijojnë vizatime parahistorike në letër kafe (letër pakete) me materiale natyrore (qymyr, bajc, tush etj.)**.**  Nxënësit krijojnë skicë/dizajn për kartolinë, magnet, broshurë ose fletushkë për ndonjë monument mesjetar ose artefakt nga R. Maqedonisë së Veriut sipas zgjedhjes së lirë.  Nxënësit modelojnë figura nga balta të frymëzuara nga Hyjnesha e Madhe Nënë, Adami i Govrlevës dhe idhuj të tjerë neolitik të gjetur në territorin e R. Maqedonisë së Veriut.  **Krijimtari/punë në grupe të vogla:** Nxënësit përgatitin postera me paraqitje të shtyllave të ndryshme nga arti egjiptian dhe grek, në kombinim me vizatim dhe pikturë. Përdorin materiale me tekstura të ndryshme si letër smerile, pëlhura, lloje të ndryshme letre, kartonë, fletë alumini, për të paraqitur  materialet e ndryshme që janë përdorur për ndërtimin e shtyllave (gur, mermer etj.). | |

Nxënësit krijojnë vepra grupore tredimensionale – makete me përmbajtje krahasuese për lloje të ndryshme të kupolave, harkave, rozetave dhe elementeve të tjera arkitekturore që përcaktojnë dallimet mes artit mesjetar dhe atij modern. Përdorin kombinime të materialeve standarde dhe jo standarde, teknika dhe procedura artistike (gurëz, tjegull, terakotë, glinamol, fletë, shkopinj etj.).

**Krijimtari/punë në grupe të mëdha/kolektive:** Nxënësit organizojnë dhe ekspozojnë në klasë ose në hollin e shkollës një ekspozitë tematike të veprave të

krijuara me temë “arti i shpellave”. I paraqesin dhe përshkruajnë veprat e tyre para nxënësve të tjerë apo mysafirëve të ekspozitës.

**Aktivitete praktike dhe ushtrime për teknika artistike:** Nxënësit krijojnë figura nga balta të frymëzuara nga Hyjnesha e Madhe Nënë, Adami i Govrlevës dhe idhuj të tjerë neolitik nga territori i R. Maqedonisë së Veriut.

Nxënësit shkruajnë tekst të shkurtër ose fjalë në gjuhën sllave të vjetër ose ndonjë gjuhë tjetër të lashtë me teknikë të kaligrafisë në stilin e librave fetarë, duke përdorur tush/bajc me pendë.

**Krijimtari figurative sipas kujtesës:** Nxënësit krijojnë model mozaiku të frymëzuar nga vizita në ndonjë lokalitet arkeologjik ose muze, si p.sh. motivet nga Heraklea, Stobi, Pllaoshnik, me bojë temperë/akrilike dhe materiale natyrore dhe/ose artificiale. Njëkohësisht përdorin teknika të ndryshme dhe procedura artistike mbi karton, pllakë ose letër.

**Krijimtari figurative sipas shembujve:** Nxënësit përgatisin dizajn (vizatojnë/pikturojnë) enë prej balte me skena nga Iliada ose ndonjë mit i njohur, në stil dhe sipas shembujve të pikturës mbi vazo.

Nxënësit përgatisin ide për mozaikë, vitrazhe apo arabeska, sipas shembujve përkatës nga arti mesjetar.

Nxënësit vizatojnë dhe ngjyrosin vignetë në stil dhe sipas shembujve nga tekste letrare, enciklopedi ose libra fetarë (Bibla ose Kurani).

**Krijimtari figurative sipas imagjinatës personale:** Nxënësit vizatojnë/pikturojnë ilustrime të bazuara në letërsinë e epokës përkatëse, duke përdorur fragmente nga Iliada, Odisea apo ndonjë mit të studiuar. Krijojnë sipas ideve, vizioneve dhe imagjinatës së tyre.

Nxënësit vizatojnë/pikturojnë ilustrime të skenave nga trashëgimia letrare popullore maqedonase, nga tregime dhe përralla popullore të krijuara në epokën përkatëse, duke përdorur fragmente nga legjenda dhe mite të njohura maqedonase të studiuara. Krijojnë sipas idesë së tyre, tekstit të zgjedhur dhe imagjinatës.

Nxënësit krijojnë skicë/dizajn për kopertinë monografie për ndonjë lokalitet kulturor-historik nga periudha pasbizantine në R. Maqedonisë së Veriut, sipas zgjedhjes dhe ideve të tyre.

Nxënësit krijojnë skicë për dizajn mode me motive ornamentale nga veshjet popullore.

**Vlerësim estetik, evaluim, vetëvlerësim dhe diskutim:** Nxënësit diskutojnë për vepra të ndryshme artistike dhe rolin e tyre në shoqëri gjatë historisë (arti vizual si pasqyrë e shoqërisë, roli i artit nga parahistoria deri më sot, fushat artistike përgjatë historisë).

Nxënësit diskutojnë për veprat artistike dhe lokalitetet nga të njëjtat epoka në R. Maqedonisë së Veriut si pjesë e historisë kulturore globale, me theks të veçantë mbi trashëgiminë kulturore dhe artistike. Propozojnë ide për ruajtjen dhe afirmimin e saj.

|  |  |
| --- | --- |
| Tema: ***ELEMENTE FIGURATIVE***  Gjithsej: 24 orë | |
| **Rezultatet e të nxënit:**  Nxënësi/Nxënësja do të jetë i/e aftë të:   1. Dallojë dhe zbaton elementët bazë të artit (vijën, formën, ngjyrën, teksturën, hapësirën - perspektivën); 2. Përdorë perspektivën lineare në veprat e tyre artistike; 3. Analizojë veprat artistike përmes elementëve të artit; 4. Krijojë veprat e veta duke zbatuar këto elementë. Nxënësi/Nxënësja do të:    1. Zhvillojë imagjinatën dhe kreativitetin në krijimin e veprave të artit;    2. Zhvillojë aftësinë për vlerësimin estetik të veprave të artit dhe punimeve të studentëve. | |
| **Përmbajtjet (dhe nocionet):** | **Standardet e vlerësimit:** |
| * **Vija**   (vijë konture**,** vijë teksturore**,** karakteri i vijave) | * Dallon lloje të vijave – vijat konture dhe vijat teksturore. * Kombinon dhe kompozon lloje dhe karaktere të ndryshme vijash për të krijuar një   kompozicion me emocione kontrastuese. |
| * **Drejtimi**   (vertikal, horizontal, diagonal, pa drejtim) | * Rendit lloje të drejtimeve. * E njeh dhe shpjegon funksionin e drejtimit në një vepër figurative. * Zbaton drejtime të ndryshme në krijimin e vet figurativ. |
| * **Forma** | * Përdor dhe kombinon forma të thjeshta gjeometrike për ndërtimin e formave komplekse në vizatimin e tij/saj. |

|  |  |
| --- | --- |
| (hijesim, kontrast, iluzion i thellësisë, kubizëm, konstruktivizëm...) | * Përdor teknikën e hijesimit për të krijuar iluzion të thellësisë. * Krijon një skulpturë duke përdorur karton dhe forma gjeometrike të frymëzuara nga kubizmi dhe konstruktivizmi. |
| * **Ngjyra**   (ngjyrat primare, sekondare, terciare, rrethi i ngjyrave, ngjyrat e ngrohta dhe të ftohta, ngjyra kromatike dhe akromatike, harmonia e ngjyrave, kontrasti i ngjyrave) | * Krijon një rreth ngjyrash duke përdorur ngjyrat primare dhe përzierjet e tyre dhe analizon rezultatet e fituara. * Shpjegon përdorimin e ngjyrave në një pikturë impresioniste. * Vlerëson lidhjen mes ngjyrave dhe efektit emocional dhe vizual të një pikture. * Krijon një kolazh duke përdorur ngjyra të ngrohta dhe të ftohta për të shprehur ndjenja kontrastuese. |
| * **Madhësia**   (madhësi relative, gradacion i madhësive. ) | * Dallon madhësitë e formave në hapësirën reale dhe në një vepër arti. * Zbaton madhësi relative në krijimin figurativ. * Zbaton madhësi të ndryshme në formësim 3D. |
| * **Ton**   (shkallë tonale akromatike dhe kromatike, çelës tonal, moll, dur, çelës tonal i plotë) | * Përdor çelësin dur të shkallës tonale për të shprehur kontrast. * Përdor çelësin moll të shkallës tonale për të shprehur harmoni. * Përdor teknikën e hijesimit për të arritur gradacione tonale si përgatitje për grafikë. * Krahason dhe analizon vepra arti nga artistë të njohur, duke u fokusuar në përdorimin   e gradacioneve tonale. |
| * **Tekstura**   (teksturë reale, imitimi i teksturës, fakturë ilustrative...) | * Zbaton imitimin e teksturave në motive të natyrës. * Përdor teknika dhe mjete të ndryshme për të krijuar tekstura të ndryshme në pikturë. |
| * **Hapësira**   (plani i parë dhe plani i prapmë, iluzion i thellësisë, perspektivë lineare me një dhe dy pika mbledhëse, peizazh urban...) | * Zbaton perspektivën me dy pika mbledhëse gjatë vizatimit të një peizazhi urban. * Krahason dhe analizon vepra arti nga artistë të njohur, duke u fokusuar në përdorimin e vijave, formave dhe ngjyrave. * Organizojnë ekspozitë të veprave të veta dhe analizojnë elementët figurativë të përdorur në to. |
| **Shembuj për aktivitete:**  **Aktivitet hulumtues individual:** Nxënësit hulumtojnë përmes internetit vepra figurative përfaqësuese të impresionizmit, i analizojnë ato dhe individualisht u përgjigjen pyetjeve për elementët figurativë të përdorur: vija, forma, ngjyra, tekstura dhe hapësira.  Nxënësit përgatisin postera ose prezantime për spektrin e ngjyrave në të cilat përshkruajnë, krahasojnë dhe analizojnë përdorimin e ngjyrave, dhe më pas i paraqesin përfundimet e tyre para klasës. | |

**Krijimtari individuale:** Nxënësit vizatojnë motive sipas zgjedhjes (kafshë, bimë ose objekte të përditshme), duke përdorur kombinime të formave të thjeshta për të ndërtuar strukturën e një forme të ndërlikuar. Formën komplekse e pasurojnë me detaje shtesë për të arritur një pamje më realiste.

Nxënësit vizatojnë objekte të thjeshta me përdorimin e formave të ndryshme. Pastaj, me teknika të ndryshme shrafimi, krijojnë iluzionin e tri-dimensionit të formave.

**Krijimtari / punë në grupe të vogla:** Nxënësit krijojnë kolazhe me fusha të ngjyrave të ngrohta dhe të ftohta, ku në disa fusha shprehen ndjenja të ngrohta dhe energjike, ndërsa në të tjerat ndjenja të qeta, pasive dhe të ftohta. Për kolazhet përdorin copa letre/kartoni/cope të ndryshme/revista dhe kombinimet e tyre që janë njëngjyrëshe, shumëngjyrëshe, me dizajne, të tejdukshme etj.

**Krijimtari / punë në grupe të mëdha / kolektive:** Nxënësit organizojnë një mini-ekspozitë në klasë ose në hollin e shkollës. Diskutojnë për veprat e realizuara të bashkëmoshatarëve të tyre, ndajnë mendime për elementët figurativë të zbatuar, flasin për motivet, inspirimet etj. Propozojnë ide për ekspozitën ose prezantimin e ardhshëm.

**Aktivitet praktik:** Nxënësit krijojnë tekstura (faktura ilustrative) me materiale, mjete, teknika dhe kombinimet e tyre të ndryshme (penel, sfungjer, thikë për pikturë, mjete jokonvencionale, gishta etj.). Vërejnë mundësitë teknike dhe zhvillojnë aftësitë figurative.

Nxënësit vizatojnë peizazh urban me aplikim të perspektivës lineare me dy pika bashkimi. Fokusohen në planifikimin dhe vendosjen e ndërtesave, rrugëve dhe objekteve me një skemë vijash që konvergojnë drejt dy pikave në horizont. Pastaj me lloje të ndryshme shrafimi shtojnë iluzionin e tri-dimensionit të formave.

**Krijimtari figurative sipas kujtesës:** Nxënësit vizatojnë kompozicion me theks në planin e përparmë dhe planin e pasmë hapësinor, me teknikë figurative sipas zgjedhjes. Në veprën figurative krijojnë skenë nga kujtesa personale të një peizazhi, skenë rruge, figura, natyrë e qetë etj., me theks në hapësirën: plan të përparmë dhe plan të pasmë, për të arritur iluzionin e thellësisë.

**Krijimtari figurative sipas shembujve:** Nxënësit krijojnë skulpturë nga kartoni duke përdorur forma gjeometrike, sipas shembujve të skulpturave kubiste të Pablo Pikasso-s dhe skulpturave të konstruktivistëve.

Nxënësit modelojnë skulptura nga balta me forma biomorfe të thjeshta (sipas shembullit të Henri Mur).

**Krijimtari figurative sipas imagjinatës:** Nxënësit krijojnë kompozicion nga fusha me lloje dhe karaktere të ndryshme vijash që pasqyrojnë emocionet (në secilën fushë të kompozicionit përdorin lloj dhe karakter të ndryshëm vije për të përcjellë emocion të caktuar ose të ndryshëm).

Nxënësit krijojnë zgjidhje ideore për skenografi për një shfaqje teatrale, sipas një drame të përfshirë në planin mësimor të gjuhës dhe letërsisë maqedonase, duke përdorur perspektivën lineare.

|  |  |
| --- | --- |
| Tema: ***PARIMET FIGURATIVE***  Gjithsej: 18 orë | |
| **Rezultatet e të nxënit:**  Nxënësi/Nxënësja do të jetë i/e aftë të:   1. Zbatojë konceptet e ekuilibrit, ritmit dhe proporcionit në kompozim; 2. Analizojë veprat e artit bazuar në kompozim, ekuilibër, ritëm dhe proporcione.   Nxënësi/Nxënësja do të:   * 1. Zhvillojë imagjinatën dhe kreativitetin gjatë krijimit të veprave artistike;   2. Zhvillojë aftësinë për të vlerësuar në mënyrë estetike veprat e artit dhe punën e nxënësve. | |
| **Përmbajtjet (dhe nocionet):** | **Standardet e vlerësimit:** |
| * **Harmonia**   (gradimi i elementeve figurative, cilësia e gradimit, harmoni sipas analogjisë, harmoni sipas funksionit, harmoni sipas idesë) | * Krahason vepra figurative nga artistë të njohur, dallon dhe identifikon kontrastin nga harmonia. * Dallon harmoninë sipas analogjisë nga harmonia sipas funksionit. * Zbaton harmoni në skicim për dizajn të pëlhurës. |
| * **Kontrasti**   (kontrast në vijë, kontrast në madhësi, kontrast në drejtim, kontrast në ton, kontrast në teksturë, kontrast në ngjyrë, kontrast në formë) | * Përdor mjete dhe vegla të ndryshme për të krijuar kontrast në formë. * Zbaton teknikën e hijezimit për të krijuar kontrast në ton dhe teksturë në skicë për grafikë. * Krijon kolazh me fragmente materialesh me kontrast në tekstura, ngjyra dhe/ose forma. |
| * **Gradimi**   (gradimi i elementeve figurative, cilësia e gradimit) | * Përdor gradim akromatik të tonit. * Përdor gradim të tonit (moll, dur) për të shprehur emocione. * Zbaton gradim në skicë për dizajn të pëlhurë. |
| * **Ekuilibri** | * Përdor ekuilibër simetrik në skicë për dizajn të stolit. * Përdor ekuilibër asimetrik në krijim tre-dimensional. |

|  |  |
| --- | --- |
| (ekuilibër simetrik, ekuilibër asimetrik, i kombinuar, ekuilibër radial) | * Krahason vepra figurative nga artistë të njohur dhe dallon ekuilibrin simetrik nga ai asimetrik. |
| * **Lëvizja dhe ritmi**   (ritëm i rregullt, i thjeshtë, alternativ, progresiv, i lirë, kompozim dinamik dhe statik, ndikim emocional dhe vizual) | * Identifikon ritmin në frizë ose në qëndisje popullore. * Zbaton lloje të ndryshme vijash, formash dhe ngjyrash për të krijuar kompozim dinamik dhe statik. * Përdor ritmin për paraqitje vizuale të një vepre/frazë muzikore. * Krijon kompozim dinamik gjatë vizatimit të skicës së shpejtë (kroki). * Krijon kompozim statik gjatë vizatimit të arkitekturës. * Kombinon/kompozon ritmin e ngjyrave dhe formave në të njëjtin kompozim. |
| * **Proporcione**   (seksioni i artë, vëzhgimi vizual, deformimet) | * Zbaton teknikën e vëzhgimit ose rrjetës për përfaqësim të saktë të përmasave gjatë vizatimit të portretit ose autoportretit. * Përdor përmasa të deformuara në grafikën e tij/saj për të shprehur një emocion të caktuar. * Zbaton raportin e artë për të krijuar një dizajn të kopertinës së një libri, duke kombinuar tekstin, imazhet dhe elementë të tjerë.. * Analizon përmasa të deformuara në art dhe shqyrton se si ato mund të shprehin emocione ose kritika shoqërore. |
| * **Unitet**   (Uniteti i formave, elementeve dhe madhësive) | * Përdor unitetin e elementeve në skicën për grafikë. * Zbaton unitetin e formave dhe madhësive në skicën për skenografi. * Analizon vepra arkitektonike dhe identifikon unitetin e formave në një tërësi. |
| * **Bazat e kompozimit**   (simetria, asimetria, ekuilibri, kompozimi rrjetë, kompozimi i lirë) | * Dallon kompozimin simetrik dhe asimetrik dhe e zbaton atë në krijimtarinë e vet. * Zbaton kompozim rrjetë dhe kompozim të lirë, duke përdorur parime të ndryshme të shpërndarjes dhe strukturës. * Krahason dhe analizon kompozimin asimetrik, si është arritur ekuilibri dhe cilët elementë e krijojnë atë. |
| **Shembuj për aktivitete:**  **Aktivitet hulumtues individual:** Nxënësit kërkojnë në internet vepra figurative përfaqësuese nga drejtime të ndryshme artistike, i analizojnë veprat dhe individualisht përgjigjen në pyetje për ekuilibrin dhe dinamikën në kompozim.  Nxënësit krahasojnë dallimet emocionale dhe vizuale ndërmjet kompozimeve dinamike dhe statike dhe analizojnë se si vijat, format dhe ngjyrat e ndryshme kontribuojnë në ndjesinë e dinamikës ose qetësisë. | |

**Aktivitet hulumtues në grup:** Nxënësit, të ndarë në grupe, hulumtojnë konceptin e përmasave të deformuara në veprat e artistëve (si Salvador Dali – surrealizëm, Pikaso – periudha blu, ekspresionistët gjermanë etj.). Më pas, analizojnë përmasat në vepra të caktuara dhe diskutojnë se si përmasat e shtrembëruara mund të shprehin thellësi emocionale, kritikë shoqërore ose gjendje psikologjike.

**Krijimtari individuale:** Nxënësit krijojnë dizajn për poster ku përdorin kontraste ngjyrash ose tonesh. Në të komponojnë tekst dhe mesazhe vizuale. Nxënësit krijojnë kompozim dinamik me vizatim kroki që paraqet figura njerëzore dhe/ose shtazore në lëvizje, me temë sportin.

Nxënësit, në çifte, krijojnë asamblazhe me kompozim simetrik dhe asimetrik, duke përdorur të njëjtët elementë në të dy kompozimet. Më pas, i prezantojnë veprat e tyre, i analizojnë dhe nxjerrin përfundime nëse kanë arritur ekuilibrin në kompozimin asimetrik. Shpjegojnë mënyrën se si është arritur ai.

Nxënësit identifikojnë dhe analizojnë lloje të ndryshme të renditjes harmonike në vepra figurative dhe dizajne (frize, qëndisje popullore etj.). Më pas, krijojnë ornamente dekorative për pëlhurë me përdorim të vijave të thjeshta dhe alternative (ritme), të realizuara përmes variacioneve në madhësi, ngjyrë apo drejtim të elementeve.

Nxënësit vizatojnë skicë për grafikë (linogravurë), me përdorim të kontrastit në ton. Aplikojnë deformime të përmasave sipas shembullit të ekspresionistëve. Më pas realizojnë grafikën me teknikën e linorezimit. Para shokëve të klasës prezantojnë veprat e tyre dhe diskutojnë për ndikimin emocional dhe narrativ të deformimeve të tyre.

**Aktivitet praktik:** Nxënësit në çifte krijojnë vepra me kompozim simetrik dhe asimetrik, duke përdorur të njëjtët elementë në të dyja. Më pas i prezantojnë veprat, i analizojnë dhe nxjerrin përfundime nëse kanë arritur ekuilibrin në kompozimin asimetrik. Shpjegojnë mënyrën e arritjes së tij.

**Aktivitete praktike dhe ushtrime për parimet figurative:** Nxënësit krijojnë kompozim në të cilin ndjehet veprimi dhe energjia – përmes vijave diagonale, mbivendosjes së formave ose vijave ritmike. Më pas krijojnë kompozim në të cilin ndjehet qetësia dhe heshtja, me përdorim të vijave horizontale, simetrisë dhe/ose reduktimit të elementeve. Në fund, nxënësit i krahasojnë dallimet emocionale dhe vizuale mes kompozimeve dinamike dhe statike dhe analizojnë se si vijat, format dhe ngjyrat e ndryshme kontribuojnë në ndjesinë e dinamikës ose qetësisë.

**Krijimtari figurative sipas shembujve:** Nxënësit realizojnë pikturë sipas shembullit nga baroku (me kontraste të theksuara të dritë-hijes). Nxënësit realizojnë vizatim me perspektivë lineare, sipas shembullit të mjeshtërve të Rilindjes.

**Krijimtari figurative nga kujtesa:** Nxënësit krijojnë kompozim statik nga kujtimi i një vizite edukative apo ekskursioni, duke vizatuar motive urbane,

arkitekturë të vjetër apo moderne etj.

**Krijimtari figurative me vëzhgim:** Nxënësit vizatojnë portret (autoportret) me vëzhgim (ose duke përdorur teknikën e rrjetës), për të realizuar përmasat reale të portretit. Ky aktivitet realizohet me model të gjallë (ose pasqyrë për autoportret), ose me fotografi.

**Krijimtari figurative sipas idesë personale:** Nxënësit dizajnojnë kopertinë libri (për lexim të detyrueshëm ose për ndonjë tregim origjinal), duke përdorur raportin e artë gjatë kompozimit të titullit, imazheve dhe elementeve të tjera të dizajnit të kopertinës.

Nxënësit krahasojnë dallimet emocionale dhe vizuale ndërmjet kompozimeve dinamike dhe statike dhe analizojnë se si vijat, format dhe ngjyrat kontribuojnë në ndjesinë e dinamikës ose qetësisë. Këto njohuri i zbatojnë në vepër figurative sipas idesë së tyre.

Nxënësit krijojnë disa vizatime të vogla me ritme të ndryshme, të frymëzuara nga ritmet e veprave muzikore ose fragmenteve të tyre, të cilat i dëgjojnë gjatë orës, i përjetojnë dhe i paraqesin në mënyrë vizuale. Më pas, këto vizatime i ngjisin mbi një sipërfaqe më të madhe në formë kompozimi sipas idesë së tyre.

Nxënësit vizatojnë skicë për ornament dekorativ për pëlhurë me përdorim të llojeve të ndryshme të harmonisë.

## Vlerësim estetik, vlerësim i jashtëm, vetëvlerësim dhe diskutim:

Nxënësit vëzhgojnë/prezantojnë, përshkruajnë dhe krahasojnë: simetri dhe asimetri, kompozim dinamik dhe statik, kompozim në rrjetë dhe kompozim të lirë në vepra figurative dhe krijimtari nxënësish.

Nxënësit realizojnë postera ose prezantime me rezultatet e analizave të tyre dhe para klasës prezantojnë përvojat dhe përfundimet e tyre figurative. Në ekspozitën e organizuar me veprat e realizuara, nxënësit i analizojnë dhe diskutojnë parimet figurative të zbatuara .

**GJITHËPËRFSHIRJA, BARAZIA / NDJESHMËRIA GJINORE DHE INTEGRIMI NDËRKULTUROR**

Mësimdhënësit në arsimin e mesëm -gjimnaz nxisin përfshirjen përmes sigurimit të pjesëmarrjes aktive e të gjithë nxënësve në aktivitetet mësimore. Ata i përshtatin në mënyrë të duhur metodat e punës për të iu përgjigjur nevojave të ndryshme njohëse dhe emocionale të nxënësve, duke përdorur qasje si individualizimi, diferencimi, puna në grup dhe mbështetja nga bashkëmoshatarët. Në punën me nxënës me aftësi të kufizuara, mësimdhënësit zbatojnë plane individuale arsimore të cilat përfshijnë rezultate të përshtatura e të nxënit dhe standarde të vlerësimit, si dhe mundësojnë mbështetje shtesë nga asistentë arsimorë, ndërmjetësues, tutorë-vullnetarë dhe profesionistë nga qendrat burimore.

Ndjekja e rregullt e përparimit të nxënësve, sidomos e atyre nga grupet të ndjeshme, është thelbësore. Mësimdhënësit në kohë i identifikojnë vështirësitë e mundshme dhe ofrojnë udhëzime për tejkalimin e tyre, duke krijuar një mjedis mbështetës për arritjen e rezultateve e të nxënit. Kjo qasje jo vetëm që i inkurajon arritjet akademike, por gjithashtu ndërton vetëbesimin e nxënësve dhe ndjenjën e përkatësisë.

Në promovimin e barazisë gjinore, mësimdhënësit kujdesen që të mos përforcohen rolet gjinore stereotipe gjatë organizimit të aktiviteteve. Gjatë formimit të grupeve për punë ose në shpërndarjen e detyrave, ata sigurojnë ekuilibër ndërmjet djemve dhe vajzave, ndërsa përmes përdorimit të shembujve, teksteve dhe ilustrimeve mbështesin ndjeshmërinë gjinore dhe i inkurajojnë nxënësit të tejkalojnë stereotipat gjinorë. Procesi mësimor është i konceptuar në mënyrë që barazia gjinore dhe ndjeshmëria etnike/kulturore të jenë pjesë e natyrshme e të gjitha aktiviteteve, veçanërisht përmes përdorimit, kudo që është e mundur, të materialeve dhe përmbajtjeve që promovojnë interkulturalizmin dhe integrimin ndëretnik.

Mësimdhënësit i prezantojnë nxënësit me perspektiva të ndryshme kulturore përmes aktiviteteve që promovojnë respektimin e dallimeve në të gjitha situatat e mundshme. Kjo i mundëson nxënësve të zhvillojnë vetëdije për mirëkuptim dhe bashkëpunim ndërkulturor, që përbën bazën për krijimin dhe zhvillimin e një shoqërie kohezive dhe harmonike.

**VLERËSIMI I ARRITJEVE TË NXËNËSVE**

Për të mundësuar që nxënësit t’i arrijnë standardet e pritura të vlerësimit, mësimdhënësi i ndjek në mënyrë të vazhdueshme aktivitetet e nxënësve gjatë procesit të mësimdhënies dhe të nxënies dhe mbledh të dhëna për përparimin e secilit nxënës. Për pjesëmarrjen në aktivitete, nxënësit marrin informacion kthyes në të cilin tregohet niveli i suksesit në realizimin e aktivitetit/detyrës dhe jepen udhëzime për përmirësim (vlerësim formativ). Për këtë qëllim, mësimdhënësi i ndjek dhe i vlerëson:

* Përgjigjet gojore ndaj pyetjeve të parashtruara nga mësimdhënësi ose bashkëmoshatarët;
* Aktivitetet hulumtuese ku nxënësi vëzhgon, paraqet rezultate dhe i prezanton ato;
* Realizimin praktik dhe aktivitetin në orë gjatë krijimit të veprave personale dhe kolektive;
* Punimet (vizatime, piktura, grafika, skulptura, dizajne, ilustrime, prezantime, modele etj.);
* Raportet/shënimet me shkrim ose prezantimet me të dhëna nga hulumtimet e realizuara;
* Përgjigjet në kuize (teste të shkurtra), që janë pjesë e procesit të mësimdhënies.

Pas përfundimit të secilës temë, nxënësi merr një notë përmbyllëse numerike për standardet e arritura të vlerësimit.

Nota përmbyllëse numerike jepet si kombinim i rezultatit të arritur në aktivitetet praktike-krijuese dhe në pjesën teorike – përmes përgjigjeve gojore dhe testit të njohurive mbi gjuhën figurative, në kombinim me vlerësimin e përparimit, të konstatuar përmes teknikave të ndryshme të vlerësimit formativ.

|  |  |
| --- | --- |
| **Fillimi i implementimit të programit**  **mësimor** | Viti shkollor 2025/2026 |
| **Institucioni / bartësi i programit** | Byroja e Zhvillimit të Arsimit |
| **Në përputhje me nenin 22, paragrafi 1 të Ligjit për Arsimin e Mesëm (“Gazeta Zyrtare e Republikës së Maqedonisë “ nr. 44/95, 24/96, 34/96, 35/97, 82/99, 29/02, 40/03, 42/03, 67/04, 55/05,**  **113/05, 35/06, 30/07, 49/07, 81/08,**  **92/08, 33/10, 116/10, 156/10, 18/11,**  **42/11, 51/11, 6/12, 100/12, 24/13,**  **41/14, 116/14, 135/14, 10/15, 98/15,**  **145/15, 30/16, 127/16 и 67/17, 64/2018**  **dhe “Gazeta Zyrtare e Republikës së Maqedonisë së Veriut” nr. 229/2020), ministrja e Arsimit dhe Shkencës ka miratuar programin mësimor për lëndën *Art figurativ* për vitin I (e parë) të arsimit**  **të mesëm - gjimnazit.** | nr.  data  Ministre e Arsimit dhe e Shkencës, Prof. Dr. Vesna Janevska, d.v. |